องค์การบริหารส่วนตำบลท่าดี
หมายเหตุประกอบงบแสดงฐานะการเงิน
สำหรับปี สิ้นสุดวันที่  30  กันยายน  2558
ข้อมูลทั่วไป
	สภาพทั่วไป
		ตำบลท่าดี ตั้งอยู่บริเวณด้านทิศตะวันตกเฉียงเหนือของอำเภอลานสกา ห่างจากตัวอำเภอลานสกาไปทางด้านทิศตะวันตกตามถนนสายนครศรีธรรมราช – ฉวาง สายที่ (4015) ประมาณ 3 กิโลเมตร มีพื้นที่ทั้งหมด 29,687 ไร่ หรือ 47.50 ตารางกิโลเมตร มีอาณาเขตติดต่อกับอำเภอ ตำบลใกล้เคียงดังนี้
		อาณาเขตติดต่อ
		- ทิศเหนือ จด ตำบลท่างิ้ว อำเภอเมือง และอำเภอพรหมคีรี
		- ทิศใต้ จด ตำบลขุนทะเล  อำเภอลานสกา
		- ทิศตะวันออก จด ตำบลกำแพงเซา  อำเภอเมือง
		- ทิศตะวันตก จด ตำบลกำโลน ตำบลเขาแก้ว อำเภอลานสกา
	ลักษณะภูมิประเทศ
		ลักษณะภูมิประเทศของตำบลท่าดี มีหลายลักษณะคือ บริเวณตอนกลางของตำบลเป็นที่ราบ ส่วนทิศเหนือและทิศตะวันออกเฉลียงเหนือเป็นภูเขา ทิศใต้และทิศตะวันตกเป็นที่ราบลุ่ม มีลักษณะดังนี้
		- ที่ภูเขาจากระดับน้ำทะเล ตั้งแต่ 300-500 เมตร มีพื้นที่ประมาณร้อยละ 28 ของพื้นที่ทั้งตำบล และส่วนใหญ่จะอยู่บริเวณทางทิศเหนือของหมู่ที่ 6และ7
		- ที่ราบสูงจากระดับน้ำทะเล ตั้งแต่ 100-299 เมตร มีพื้นที่ประมาณร้อยละ 20 ของพื้นที่ทั้งตำบล และส่วนใหญ่จะอยู่บริเวณพื้นที่ที่เป็นภูเขา ของหมู่ที่ 6,3 และ 7
		- ที่ราบสูงจากระดับน้ำทะเล ตั้งแต่ 50-99 เมตร มีพื้นที่ประมาณร้อยละ 12 ของพื้นที่ทั้งตำบล ส่วนใหญ่จะอยู่ตอนกลางของตำบล ในเขตหมู่ที่ 3,6 และ7
		-ที่ราบสูงจะระดับน้ำทะเลต่ำกว่า 49 เมตร มีพื้นที่ประมาณร้อยละ 40 ของพื้นที่ทั้งตำบลกระจายอยู่ทั่วไปทุกหมู่บ้าน โดยเฉพาะทางทิศใต้สุดของตำบล ในเขตหมู่ที่ 4 และทางด้านทิศตะวันออกของหมู่ที่ 7 และ 5 บางส่วน ตอนกลางของตำบลจะมีพื้นที่ในหมู่ที่ 2 และ 3 บางส่วน
	สภาพทางเศรษฐกิจ
	การประกอบอาชีพและรายได้ แยกเป็นประเภท ดังนี้
	- ประกอบอาชีพการเกษตร ประมาณ 90%
	- ประกอบอาชีพค้าขายประมาณ 5%
	- รับราชการ ประมาณ 2%
	- รับจ้าง ประมาณ 3%
ราษฎรในเขตตำบลท่าดี จะประกอบอาชีพทางด้านการเกษตรเป็นส่วนใหญ่ คือ
	- ปลูกยางพารา เป็นอันดับหนึ่งของพื้นที่ทำการเกษตรทั้งตำบล มีพื้นที่ปลูกทั้งหมด 9,631 ไร่ คิดเป็นร้อยละ 34.24 พื้นที่ปลูกส่วนใหญ่จะอยู่บริเวณที่ราบเชิงเขา
	- การปลูกพืชไร่ พืชผัก พืชไร่พืชผักที่ปลูกมี ถั่วลิสง ข้าวโพดหวาน มันเทศ  แตงกวา ถั่วฝักยาว และผักกินใบต่างๆ  การปลูกพืชไร่ พืชผัก มีการปลูกประมาณร้อยละ 0.93 ของพื้นที่ทำการเกษตรทั้งหมด



ประชากร
		จำนวนประชากรทั้งสิ้น ( ณ กรกฎาคม  2558 ) จำนวน 7,945  คน   แยกเป็นชาย 3,876    คน  หญิง  4,069 คน
หมายเหตุ 1 สรุปนโยบายการบัญชีที่สำคัญ
1.1 หลักเกณฑ์ในการจัดทำงบแสดงฐานะการเงิน
การบันทึกบัญชีเพื่อจัดทำงบแสดงฐานะการเงินเป็นไปตามเกณฑ์เงินสดและเกณฑ์คงค้างตาม
ประกาศกระทรวงมหาดไทย เรื่อง หลักเกณฑ์และวิธีการปฏิบัติการบันทึกบัญชี การจัดทำทะเบียน และรายงาน การเงินขององค์กรปกครองส่วนท้องถิ่น เมื่อวันที่ 20 มีนาคม 2558 และหนังสือสั่งการที่เกี่ยวข้อง


	

